JERUUSALEMMA UUDISED
Siin Jeruusalemma Uudised ja Pekka Sartola. Tere õhtust!
Mõned tänased teemad -
Netanyahu sai mandaadi
ÜRO taas Iisraeli kallal
Tel Avivi vähem kui 7 minutiga
Pühapäeval saabus Likudi juht Benjamin Netanyahu
presidendi kantseleisse vastu võtma ametlikku mandaati
uue valitsuse moodustamiseks.
Nüüd on tal 28 päeva enamusvalitsuse moodustamiseks.
Kui see ei õnnestu,
võib president talle kaks nädalat pikendust anda.
Likudi läbirääkijad tõdesid juba enne ametliku mandaadi saamist,
et nende partei püüab moodustada valitsuse võimalikult kiiresti.
Kõnelusi samameelsete parteidega
peeti peaaegu vahetult pärast valimiste lõpptulemuste selgumist.
Mingit dikteerimispoliitikat valitsuse moodustamisel
ei näi siiski tulevat, sest juba ette teati probleeme tulevat
teatud usuäärmuslaste ning paremäärmuslike parteijuhtide
Bezalel Smotrichi ja Itamar Ben-Gviriga,
kes on nõudnud nii tähtsaid ministrikohti,
et Netanyahul ja teistel koostööparteidel
näib olevat võimatu nendega nõustuda.
Kahel äärmusgrupil on siiski parlamendis kokku 14 kohta,
nii et nad on kindlasti kaalukeeleks
kogu uue valitsuskoalitsiooni moodustamisel.
Samas ei taha ka ükski eelmise valitsuse parteidest,
kes nüüd opositsiooni jäävad, Netanyahu valitsusse minna.
Väikese viivituse järel haaras ka USA president Joe Biden telefoni
ja õnnitles Likudi juhti Netanyahut valimisvõidu puhul
ning kiitis samas Iisraeli vabu ja ausaid valimisi.
President kinnitas kahepoolset partnerlust
ja rõhutas oma kõikumatut toetust Iisraeli julgeolekule.
Mehed on tundnud teineteist juba rohkem kui 40 aastat,
kui Netanyahu käis USAs Iisraeli asevälisministrina.
President Biden märkis sedagi,
et USA jälgib hoolikalt valitsuse moodustamisprotsessi
ja ootab koostöö jätkumist Iisraeli valitsusega
ühiste huvide ja väärtuste põhjal.
Sõnumis võis täheldada USA skeptilist suhtumist
Iisraeli kahe äärmuspartei juhi osalemisse valitsuse töös.
Kuigi Joe Biden kinnitas Netanyahule, et koos tehakse ajalugu,
pole nende suhted kunagi kuigi soojad olnud.
Kui Joe Biden demokraadina arvab,
et kahe riigi lahendus on ainus tee rahu juurde Lähis-Idas,
siis Netanyahul on selle suhtes palju realistlikum nägemus.
Netanyahu ütles aga USA presidendile,
et koos võiksid nad jõuda uute ajalooliste rahulepinguteni,
mis viitas ilmselt Iisraeli ja selle araabia naabrite vahelistele
Aabrahami lepingutele
ehk suhete normaliseerimislepingute laiendamisele.
Need on käeulatuses, ütles Likudi juht, viidates ilmselt Omaanile,
kellega on juba kaua aega head suhted olnud.
Ka minu pühendumine meie liitlusele ja suhetele USAga
pole kunagi tugevam olnud, lisas Netanyahu.
Netanyahu rääkis ka Ukraina presidendi Volodõmõr Zelenskõiga
üsna pea pärast vestlust president Bideniga
ja lubas uurida tõsiselt võimalust, kuidas Iisrael saaks anda paremat abi
Ukraina sõjaponnistustes Venemaa vastu.
Eelmine, Lapidi-Bennetti valitsus keeldus süstemaatiliselt
andmast Ukrainale hädavajalikku õhutõrjele spetsialiseerunud relvastust
eelkõige Iisraeli kuulsat Iron Dome'i õhutõrjekompleksi.
Netanyahu peab nüüd balansseerima
Venemaa mõju vahel Lähis-Idas, eriti Süürias,
ja samas Ukraina õigustatud vastupanu võitluse vahel
Venemaa toore okupatsiooni vastu.
Ukraina valitsusametnik rääkis Iisraeli Kan Raadiole,
et president Zelenskõi kutsus vestluse käigus Netanyahu
ka Kiievisse külla.
Netanyahu on juba aastaid rõhutanud sidemeid
Venemaa presidendi Vladimir Putiniga.
Pärast Venemaa rünnakut Ukrainasse
kritiseeris Netanyahu karmilt lahkuvat valitsust,
süüdistades seda Iisraeli ja Moskva suhete halvas kohtlemises,
kui sõja alguses välditi kategooriliselt neutraalset hoiakut.
Samal ajal, kui kõik läbirääkimiste pooled
on vaikselt loobumas võimalusest tuumalepingu uuendamisest Iraaniga,
on viimane kasvatanud oma kõrgrikastatud uraani varusid,
rääkis Rahvusvaheline Aatomienergia Agentuur IAEA oma viimases raportis.
ÜRO allorgan kritiseeris Teherani sellegi eest,
et pidevalt takistatakse inspektorite juurdepääsu või kontrollimist
Iraani tuumaprogrammi kuuluvates asutustes ja tuumapolügoonidel.
IAEA väitel oli Iraanil oktoobri lõpuks lausa üle 60 kg uraani,
mis on rikastatud veidi üle 60-protsendilise puhtusastmeni.
See vastab peaaegu seitsmele kilole relva tasemel tuumamaterjalile,
kui see rikastatakse 90%ni.
60 %lt relva tasemele rikastamiseni on vaid kukesamm
ja probleemiks peetakse nüüd sedagi,
kas Iraan on ikka teatanud IAEA-le kogu rikastatud materjalist,
mis sobib tuumarelvaks kasutamiseks.
IAEA peadirektori Rafael Grossi sõnul on ta väga mures selle pärast,
et Iraan pole teinud koostööd agentuuri juurdlusega uraani suhtes,
mida on leitud kolmest eri kohast,
mille kohta Iraan kunagi midagi teatanud pole.
USA suursaadik Iisraelis Tom Nides ütles, et Bideni valitsus
võitleb kõigi Iisraeli annekteerimis- katsete vastu Läänekaldal.
Iisraeli Kanal12-le antud intervjuus mainis suursaadik sedagi,
et USA pole üksi
ja et enamik araabiamaid on samuti annekteerimise vastu.
Tema märkused kõlasid vastuseks
Likudi partei parlamentääri Yair Levini avaldusele,
kus tõdeti, et ollakse vaid sammu kaugusel
suveräänsuse rakendamisest Juudas ja Samaarias,
ning avaldati lootust, et tehtaks vähem avaldusi ja liigutaks edasi.
USA suursaadik tõdes sedagi,
et tahab alustada suhtlemist valitsusega, mis on tugev ja püsiv.
"Tahan teha tihedat koostööd peaminister Benjamin Netanyahu
ja tema valitsusega.
See on demokraatlik riik," ütles suursaadik Nides,
"kes on valinud juhtkonna, ja kavatsen nendega töötada.
Peame siiski töötama asjade nimel, mida usume.
Selles ameerika väärtuste puhul asi ongi.
Oleme Iisraeli riigi tugevad liitlased,
kuid tuleb aegu, kui väljendame seda, milles usume eri meelt olevat."
ÜRO Peaassamblee on treeninud viimastel kuudel
Iisraeli tegevusest kõikvõimaliku kritiseeritava otsimist,
isegi mitu korda rohkem
kui kõigi teiste maailma riikide tegevusest kokku.
Vaid kahe nädala eest võttis Peaassamblee vastu resolutsiooni,
kus nõutakse, et Iisrael loobuks kõigist tuumarelvadest,
sulgeks tuumarajatised ja annaks kogu tuumatehnika
ja sellega seotud tööstuse ÜRO allorgani IAEA kontrolli alla.
Selle resolutsiooni puhul jätsid kõik EL tähtsad riigid hääletamata,
kuid Soome ja Rootsi hääletasid poolt.
Nädala eest
sai Peaassamblee taas käsitlemiseks Palestiina omavalitsuse algatuse,
kus Rahvusvaheliselt Kohtult ICC-lt palutakse juriidilist seisukohta
Iisraeli poolt 1967. a alustatud
Palestiina alade pikaleveninud okupatsiooni, asunduste
ja annekteerimise staatuse suhtes.
Hääletus läks nii, et ÜRO eriline poliitiline ja dekoloniseerimiskomisjon
toetas meedet selgete arvudega,
kuid nüüd jätsid peaaegu kõik EL-i riigid, sh Soome, hääletamata.
Resolutsioon viiakse nüüd peaassamblee täisistungile
ametlikuks heakskiitmiseks, tõenäoliselt detsembris.
Kuigi ICC nõustavad resolutsioonid pole siduvad,
võib Iisraeli vastu tehtud otsus aidata kodifitseerida
Rahvusvahelises Kohtus palestiinlaste nõudmist,
mille järgi kogu Läänekallas ja Ida-Jeruusalemm peaksid olema
nende võimaliku tulevase riigi lõplikes piirides.
ICC määratles juba 2004. a Iisraeli turvabarjäärid
konflikti reguleerivate seaduste vastaseks.
Iraani Revolutsioonikaardi õhujõudude ülem kindral Amir Ali Hajizadeh ütles,
et Iraan on arendanud ülehelikiirusel raketi,
millega suudetakse mööduda kõigist õhutõrjesüsteemidest,
mida ei saa kergelt tõrjuda ühegi hetkel olemasoleva relvaga,
raporteeris uudistetoimetus Reuters nädal tagasi.
Mainitud Revolutsioonikaardiga seotud ajaleht
avaldas esmaspäeval esilehel ähvarduse, kus hoiatati,
et uus Iraani arendatud rakett
võib jõuda Iisraeli 400 sekundi ehk veidi alla 7 minutiga.
Ähvardus oli heebrea keeles ja mõeldud ilmselt vastuseks
kaitseminister Benny Gantzi kunagisele avaldusele,
kus ta tõdes, et Iisrael suudab vajadusel hävitada
kõik Iraani tuumaprogrammiga seotud rajatised.
Iraani väited süvendavad Lääne kasvavat muret
Iraani-Venemaa sõjaliste suhete ja tehnoloogiasaadetiste suhtes
eriliselt seetõttu,
et Venemaa on neid ülehelikiirusel rakette juba kaua arendanud
ja varemgi raketitehnoloogiat Iraanile toimetanud.
Samas peame meenutama, et prohvet Jesaja (Js 54:17a)
vahendas Iisraeli rahvale juba kaua aja eest,
et see ähvardus on seotud Jumala ilmutusega -
"Ei kõlba ükski relv, mis sinu vastu tõstetakse."
Sellised olid tänased uudised!
Paluge rahu Jeruusalemmale, Iisraelile ja kogu Lähis-Idale,
ning praegu eriliselt ka Ukraina rahvale.
Toimetus soovib ka õnnistatud kruiisi
kõigile Baltic Princessi reisilaeval viibijaile.
Jääge kanalile ja kohtume nädala pärast!
Kui soovite saadet toetada,
võite helistada TV7 Eesti annetustelefonil 900 1770.
Kõne hind on 10 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Tõlge: Monika Jaaguri